MACO บวกเกือบ 6% โบรกฯ เชียร์ซื้อ
MACO บวกเกือบ 6% ล่าสุดณ เวลา 15.23 น. อยู่ที่ 1.11 บาท บวก 0.06 บาท หรือ 5.71% สูงสุด 1.14 บาท ต่ำสุด 1.05 บาท ด้วยมูลค่าซื้อขาย 36.33 ล้านบาท ด้าน บล.ซีไอเอ็มบี (ประเทศไทย) แนะซื้อ
17 พ.ย. 2559

ผู้สื่อข่าวรายงานว่า ราคาหุ้นบริษัท มาสเตอร์ แอด จำกัด (มหาชน) หรือ MACO ล่าสุด ณ เวลา 15.23 น. อยู่ที่ 1.11 บาท บวก 0.06 บาท หรือ 5.71% สูงสุด 1.14 บาท ต่ำสุด 1.05 บาท ด้วยมูลค่าซื้อขาย 36.33 ล้านบาท ขณะที่ดัชนีหุ้นไทยโดยรวมลบ 0.26%

โดย บล.ซีไอเอ็มบี (ประเทศไทย) ระบุในบทวิเคราะห์ แนะนำซื้อ MACO โดยมีแนวรับที่ 1.12 และ 1.10 เพื่อคาดหวังการปรับตัวเพิ่มขึ้นไปทดสอบแนวต้านที่ 1.18 และ 1.23 เป็นจุดขายทำกำไร
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบจุดต่ำสุดเดิม และสามารถฟื้นตัวทะลุผ่านแนวโน้มขาลงขึ้นมาได้ ทำให้แนวโน้มหลักยังมีโอกาสปรับตัวเพิ่มขึ้น
ขณะที่ MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มลงเคลื่อนไหวเหนือแนวโน้มขึ้น RSI ปรับตัวเพิ่มขึ้นเหนือระดับ 50 